สวัสดีค่ะ คือหนูเพิ่งเริ่มกินยาคุมแบบ21เม็ดครั้งแรก กินไปหมด1แผงแล้วค่ะ กำลังจะเริ่มกินแผงที่2 อยากทราบว่าหนูสามารถมีเพศสัมพันธ์แบบไม่ป้องกันและหลั่งในวันละหลายรอบได้ไหม ประสิทธิภาพยาจะเพียงพอไหมคะ เพราะปกติแล้วหนูกับแฟนมีเพศสัมพันธ์กันครั้งละ2-3รอบค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปดังนั้นถ้ากินไปหมด 1 แผงแล้ว ในช่วงเว้นแผง ก็ไม่น่าจะมีการตกไข่ และก็สามารถมีเพศสัมพันธ์ไม่ป้องกันได้ โอกาสตั้งครรภ์แทบจะไม่มี และเมื่อเว้นยาครบ 7 วันแล้วก็ให้เริ่มกินยาคุมแผงที่ 2 ต่อไปทันที ถ้าจะยังมีเพศสัมพันธ์อีกต่อเนื่องในช่วงเดือนถัดไป